
Ellenségképző diskurzus az LMBTQ közösség nyomán

Kulcsszavak: Ellenségképzés; politikai vezető; LMBTQ; politikai kommunikáció; érdek
Jelen dolgozatban a magyarországi LMBTQ-közösséggel kapcsolatos kormányzati
retorika elemzésén keresztül mutatja be egy politikai ellenségkép kialakításának metódusait
és annak folyamatát. A politikai ellenségképzés jelenségének szakirodalmi alapjait
bemutató, általános elméleti áttekintést követően, a dolgozat esettanulmányi részében az
ellenségképző politikai diskurzusoknak egy speciális szegmensét, a politikai vezetői
narratívát vizsgáljuk, a hazai LMBTQ-közösséggel összefüggésben. Tekintettel arra, hogy
az elemzés célja a politikai vezetés narratíváiban megmutatkozó ellenségkép-alkotás, a
vizsgálat
szövegkorpuszát Magyarország politikai vezetőjének, Orbán Viktor
miniszterelnöknek a 2020 és 2024 között elhangzott beszédei, nyilatkozatai adják. Ezek
közül a diszkurzív építkezés folyamatosságának érzékeltetése érdekében minden érintett
évből egy-egy nagyobb lélegzetvételű, programalkotó jellegű szöveget vetettünk alá
mélyebb, kvalitatív elemzésnek. A vezetői ellenségkép-, illetve narratívaalkotás tovább
terjedését illusztrálandó, említés szintjén megjelennek a dolgozatban egyéb kormányzati
politikusok megnyilvánulásai is, más csoportokat érintő, vagy más politikai csoportosulások
által folytatott politikai ellenségképzés ugyanakkor nem képezi jelen dolgozat elemzésének
tárgyát.



